Na osnovu člana 35. Zakona o prevenciji i suzbijanju korupcije u Kantonu Sarajevo („Službene novine Kantona Sarajevo“, br. 35/22) te na osnovu člana 50. Pravila JU „Kulturno – sportski centar i Radio Ilijaš“ Ilijaš, Direktor Ustanove dana 19. 01. 2023. godine donosi

**PRAVILNIK O INTERNOM PRIJAVLJIVANJU KORUPCIJE I DRUGIH NEPRAVILNOSTI I ZAŠTITI PRIJAVITELJA U JU „KULTURNO – SPORTSKI CENTAR I RADIO ILIJAŠ“ ILIJAŠ**

**DIO PRVI — OPĆE ODREDBE**

**Član 1.**

**(Predmet)**

Pravilnikom o internom prijavljivanju korupcije i drugih nepravilnosti i zaštiti prijavitelja u JU „Kulturno – sportski centar i Radio Ilijaš“ (u daljem tekstu: Pravilnik) ureduje se način internog prijavljivanja korupcije i drugih oblika nepravilnosti, postupanje po zaprimljenim prijavama, te zaštita lica koja prijavljuju korupciju ili drugu nepravilnost (u daljem tekstu: Prijavitelj) kao i druga pitanja koja se odnose na interno prijavljivanje i zaštitu prijavitelja u JU „Kulturno – sportski centar i Radio Ilijaš“ (u daljem tekstu: Ustanova/JU KSC i Radio Ilijaš).

**Član 2.**

**(Cilj Pravilnika)**

Cilj ovog pravilnika je sprečavanje korupcije i drugih nepravilnosti uspostavljanjem efikasnog sistema prijavljivanja i poslovnog okruženja koje ne toleriše korupciju i druge nepravilnosti u radu. Poseban cilj Pravilnika je zaštita prijavitelja od bilo kojeg oblika ugrožavanja ili povrede njegovih prava.

**Član 3.**

**(Definicije)**

U smislu ovoga pravilnika:

1. „korupcija“ je svako činjenje ili nečinjenje izvršeno zloupotrebom slużbenog ovlaštenja ili službenog polożaja u privatne svrhe, radi sticanja protivpravne imovinske ili bilo koje druge koristi za sebe ili drugoga, od strane odgovornog lica ili lica koje je radno angažirano u Ustanovi
2. „druge nepravilnosti“ su sva postupanja u suprotnosti sa Zakonom o prevenciji i suzbijanju korupcije u Kantonu Sarajevo, drugim zakonskim i podzakonskim propisima te drugim internim aktima kojima se ureduju prava, obaveze i postupanje u Ustanovi.

**Član 4.**

**(Upotreba muškog ili ženskog roda)**

Izrazi koji su radi preglednosti dati u jednom gramatičkom rodu u ovom pravilniku bez diskriminacije se odnose i na muškarce i na žene.

**DIO DRUGI - INTERNO PRIJAVLJIVANJE KORUPCIJE I DRUGIH NEPRAVILNOSTI**

**Član 5.**

**(Pravo na interno prijavljivanje)**

Svaki radnik koji ima opravdanu sumnju, saznanje ili materijalne dokaze o postojanju korupcije ili drugih nepravilnosti odnosno postojanju okolnosti koje ukazuju na korupciju ili druge nepravilnosti, ima pravo da podnese internu prijavu.

**Član 6.**

**(Način podnošenja prijave)**

1. Prijava korupcije ili druge nepravilnosti podnosi se pisanim putem na Obrascu za prijavljivanje korupcije ili druge nepravilnosti koji čini sastavni dio ovog pravilnika i sadrži:
2. Podatke o prijavitelju korupcije
3. Naziv i sjedište Ustanove
4. Opis radnje ili ponašanja koja se prijavljuju kao korupcija uz navodenje konkretnih činjenica i okolnosti iz kojih proizilazi sumnja prijavitelja da je izvršena korupcija
5. Podatke o licu za koje prijavitelj sumnja daje izvršilo korupciju ukoliko prijavitelj ima informacije o tome u trenutku podnošenja prijave.
6. Uz obrazac iz stava (1) ovog člana prijavitelj može prilożiti i dokaze kojima raspolaże.
7. Prijava korupcije ili druge nepravilnosti može biti anonimna.
8. Prijava se podnosi putem e-mail adrese objavljene na web stranici Ustanove (prijavakorupcijekscilijas@gmail.com) ili putem zaključanog sandučića smještenog u prostorijama Ustanove, a kojima imaju pristup samo ovlaštena lica za prijem prijava korupcije i za postupanje po prijavama korupcije. Prijava se može podnijeti i putem pošte na poštansku adresu JU KSC i Radio Ilijaš ili neposredno na Protokol u zatvorenoj koverti sa naznakom „Za ovlaštena lica za prijem prijava korupcije i postupanje po prijavama“.

**Član 7.**

**(Ovlaštena lica za prijem prijava i za postupanje po prijavama korupcije)**

Ovlaštena lica za prijem prijava korupcije i za postupanje po prijavama imenuje direktor Ustanove u skladu sa odredbama Zakona o prevenciji i suzbijanju korupcije u Kantonu Sarajevo.

**Član 8.**

**(Dužnosti ovlaštenih lica)**

Dužnosti ovlaštenih lica su:

1. prijem prijava korupcije i drugih nepravilnosti koja uključuje svakodnevnu provjeru elektronske pošte i sandučića za prijem prijava te evidentiranje prijava u centralnu evidenciju;
2. provodenje prethodne i dodatne provjere za utvrdivanje osnovanosti prijave;
3. obavještavanje prijavitelja, najkasnije u roku od 30 dana od dana prijema prijave, o odbacivanju, rješavanju ili o krajnjem roku potrebnom za dodatnu provjeru činjenica i utvrdivanje osnovanosti prijave;
4. sačinjavanje i podnošenje godišnjeg izvještaja o radu;
5. upoznavanje svih radnika Ustanove o pravima i obavezama iz ovog pravilnika te promoviranje prijavljivanja korupcije i drugih nepravilnosti među radnicima.

**Član 9.**

**(Postupak po prijavi i prethodna provjera)**

Postupak po prijavi je definisan i uređen članom 34. Zakona o prevenciji i suzbijanju korupcije u Kantonu Sarajevo.

**Član 10.**

**(Povjerljivost)**

1. Ovlaštena lica dužna su da prijavu, podatke navedene u prijavi, kao i identitet lica koje je podnijelo prijavu, identitet svjedoka i identitet lica na koje se odnosi prijava tretiraju kao službenu tajnu.
2. Svi lični podaci se obraduju u skladu sa Zakonom o zaštiti ličnih podataka BiH.

**Član 11.**

**(Pokretanje disciplinskog postupaka i podnošenje krivične prijave)**

1. Ukoliko se u postupku po prijavi utvrdi da prijavljeno djelo ima obilježja povrede slużbene dużnosti za koju se može disciplinski odgovarati, ovlašteno lice će rukovodiocu resornog sektora podnijeti prijedlog za pokretanje disciplinskog postupka u skladu sa propisima koji regulišu pitanje disciplinske odgovornosti.
2. Ukoliko se u postupku po prijavi utvrdi da prijavljeno djelo ima obiljeżja krivičnog djela, ovlašteno lice će o tome informisati nadleżno tužilaštvo.

**Član 12.**

**(Poduzimanje radnji u cilju uklanjanja štetnih posljedica počinjenog djela)**

1. U slučaju da u postupku provjere navoda iz prijave ovlašteno lice utvrdi da je potrebno poduzeti hitne mjere sprječavanja daljeg nepravilnog postupanja, o tome je dužno obavijestiti rukovodioca resornog sektora radi sprječavanja nepravilnog postupanja i otklanjanja štetnih posljedica počinjenog djela.
2. Ukoliko se prijava odnosi na rukovodioca sektora, ovlašteno lice o potrebi preduzimanja hitnih mjera obavještava direktora Ustanove koji je dužan poduzeti potrebne radnje u cilju sprečavanja daljeg nepravilnog postupanja i otklanjanja štetnih posljedica počinjenog djela.

**DIO TREĆI - PRAVA I ODGOVORNOSTI PRIJAVITELJA KORUPCIJE ILI DRUGE NEPRAVILNOSTI**

**Član 13.**

**(Zabrana sprječavanja prijavljivanja korupcije i stavljanja prijavitelja u nepovoljan**

**položaj)**

Zabranjeno je sprječavanje prijavljivanja korupcije i drugih nepravilnosti i stavljanje prijavitelja u nepovoljan položaj. Prijavitelj ne smije biti każnjen niti trpjeti bilo kakve posljedice zbog prijavljivanja, u dobroj vjeri, onoga što smatra koruptivnim djelom ili drugom nepravilnosti.

**Član 14.**

**(Zaitita prijavitelja)**

1. Prema radniku Ustanove koji ima saznanja ili podnese prijavu o postojanju korupcije ili druge nepravilnosti u Ustanovi ne smiju se preduzimati bilo kakve štetne radnje koje imaju za cilj odmazdu odnosno odvraćanje od prijavljivanja korupcije ili druge nepravilnosti.
2. Direktor Ustanove je dužna zaštititi prijavitelja i preduzeti odgovarajuće mjere kako bi se spriječila i onemogućila odmazda ili bilo kakve druge štetne radnje nad prijaviteljem, čak i ako se u postupku po prijavi utvrdi da navodi iz prijave nisu tačni.
3. Prijavitelj koji trpi štetne radnje iz može Direktoru Ustanove podnijeti zahtjev za zaštitu od štetnih radnji. Direktor Ustanove dužna je da postupi po zahtjevu bez odlaganja i preduzme sve mjere za otklanjanje posljedica štetnih radnji te o tome obavijesti podnositelja zahtjeva najkasnije u roku od 15 dana od dana prijema zahtjeva.

**Član 15.**

**(Zabrana zloupotrebe prijavljivanja)**

Zloupotreba prijavljivanja korupcije i druge nepravilnosti dostavljanjem informacija za koje radnik koji podnosi prijavu u momentu prijavljivanja zna da nisu istinite predstavlja težu povredu radne obaveze.

**DIO ČETVRTI - NADZOR NAD PROVODENJEM PRAVILNIKA**

**Član 16.**

**(Nadzor)**

Direktor Ustanove vrši nadzor nad provodenjem ovog pravilnika, postupanjem po internim prijavama i provođenjem mjera zaštite prijavitelja.

**Član 17.**

**(Izvještavanje)**

1. Ovlaštena lica su dużna Direktoru Ustanove podnijeti godišnji izvještaj o zaprimljenim prijavama korupcije i drugih nepravilnosti te njihovim ishodima najkasnije do 15. januara za prethodnu godinu. Izvještaj obavezno sadrži podatke o: evidencijskom broju predmeta, datumu prijema i rješavanja predmeta, vrsti i opisu prijavljenih djela korupcije i drugih nepravilnosti, utvrdenim činjenicama po prijavama, nastalim štetnim posljedicama, kao i poduzetim mjerama zaštite prijavitelja korupcije i drugih nepravilnosti.
2. Izvještaj se objavljuje na Internet stranici Ustanove.

**DIO PETI — PRIJELAZNE I ZAVRŠNE ODREDBE**

**Član 18.**

**(Prelazne odredbe)**

U roku od 30 dana od dana stupanja na snagu ovog pravilnika Direktor Ustanove će uspostaviti sandučić za prijavu korupcije ili drugih nepravilnosti iz člana 6. ovog pravilnika.

**Član 19.**

**(Obaveza upoznavanja sa odredbama Pravilnika)**

1. Rukovodioci sektora su dužni upoznati sve radnike sa pravima i obavezama iz ovog pravilnika.
2. Svi radnici dužni su potpisati izjavu kojom potvrđuju da su upoznati sa pravima i obavezama iz ovog pravilnika, a ista će se pohraniti i čuvati u njihovom personalnom dosjeu.

**Član 20.**

**(Stupanje Pravilnika na snagu)**

Ovaj pravilnik stupa na snagu osmog dana od dana objavljivanja na oglasnoj ploči Ustanove i Internet stranici Ustanove, a primjenjivat će se od 01.02.2023. godine.

**DIREKTOR JU KSC I RADIO ILIJAŠ**

**Nermin Hodžić**

Broj: 02-P/01/23

Datum: 19. 01. 2023. godine

Ovaj Pravilnik objavljen je na oglasnoj ploči Ustanove dana 21. 01. 2023. godine.